UTA Arad și FCU Craiova se întâlnesc luni, de la ora 18.00, pe stadionul „Francisc Neuman“, într-o partidă contând pentru etapa a 8-a din play-out-ul Superligii.
Trică și Blănuță sunt optimiști
Despre acest duel extrem de important au vorbit, din tabăra olteană, antrenorul Eugen Trică și atacantul Vladislav Blănuță. Ambii știu că misiunea nu va fi ușoară, dar că trebuie finlizată, obligatoriu, cu o victorie, asta pentru ca șansele salvării de la retrogradare să crească. VEZI VIDEO!
Mircea Rednic și Rareș Pop vor ca punctele să rămână la Arad
Din tabăra echipei UTA Arad, partida de luni a fost prefațată de antrenorul Mircea Rednic și de jucătorul Rareș Pop. Aceștia știu că oltenii vin determinați să se impună, fiind forțați de împrejurări ca să câștige. Rednic speră ca elevii săi să joace cu cap și să profite de spațiile lăsate libere de oaspeți și să înscrie, asigurând o victorie care să-i bucure pe fani, chiar dacă aceștia nu vor avea acces la joc. Și la această partidă galeria va fi asigurată de copii, aceștia având accesul gratuit. VEZI VIDEO!
Superliga, etapa 8
Play-off:
Vineri, 3 mai: Farul Constanța – Sepsi Sf. Gheorghe 1-4.
Duminică, 5 mai – ora 21.30: CFR Cluj – Rapid.
Luni, 6 mai – ora 21.00: Universitatea Craiova – FCSB.
Clasament: 1. FCSB 49 puncte (golaveraj 12-6), 2. „U“ Craiova 37 (10-9), 3. CFR Cluj 37 (10-11), 4. Farul 35 (15-12), 5. Rapid 29 (7-16), 6. Sepsi 31 (12-12).
Play-out:
Sâmbătă, 4 mai: FC Botoșani – FC Voluntari 0-0, U Cluj – Dinamo 3-3.
Duminică, 5 mai – ora 15.30: Petrolul – Oțelul.
Luni, 6 mai – ora 15.00: Hermannstadt – Poli Iași, ora 18.00: UTA Arad – FCU Craiova.
Clasament: 1. UTA 34 (12-8), 2. Oțelul 33 (8-5), 3. Hermannstadt 31 (10-5), 4. U Cluj 30 (11-10), 5. Petrolul 26 (6-11), 6. Botoșani 25 (11-9), 7. Voluntari 24 (11-9), 8. Dinamo 22 (8-12), 9. FCU 22 (6-10), 10. Iași 21 (4-8).